Samarreta Atlanta - Fete Barcelona\n> COL·LECCIÓ SS 20>Samarreta Atlanta\nSAMARRETA BÀSICA DE TIRANTS\nAquesta samarreta és un bàsic de la nostra marca, total FIT i comoditat. Fresca, combinable, xula, sexy, ho té tot perquè puguis portar-la a totes hores. Amb jeans, faldilla o biquini, estaràs sempre ideal. Ja saps que l'important és la comoditat!\n- el cotó és un teixit natural molt transpirable.\n- 2 colors a escollir: blanc i golden\nCOMPOSICIÓ: Punt llis flamés de cotó 100%\nFaldilla Ecot 39,95 € Afegir al carret\nFaldilla Guetto 59,95 € Afegir al carret\nPantaló Kouffo 39,95 € Afegir al carret


El Punt Avui. Dissabte, 10 d’octubre del 2020. Pàgina 32.\nSantiago Vilanova. Periodista i consultor ambiental.\n«Mentre sectors socials i polítics europeus han iniciat el debat sobre l’impacte social i ecològic, les nostres institucions el dificulten».\nCorrem el risc que la Covid-19 s’utilitzi per introduir estratègies digitals que, amb la justificació del progrés tecnològic, avancin cap a noves formes de control i autoritarisme. En plena crisi del coronavirus l’Ajuntament de Barcelona i la Generalitat anunciaven que la ciutat es preparava per ser el laboratori europeu del 5G i per convertir-se en un dels hubs d’innovació digital del món. On s’ha fet el debat democràtic abans d’esdevenir un banc de proves ciutadanes d’aquest nou paradigma? Mentre sectors socials i polítics europeus han iniciat el debat sobre l’impacte social i ecològic, les nostres institucions el dificulten. «El 5G arriba a Catalunya i les connexions seran cent vegades més ràpides que les actuals. Això és tot el que cal saber», ens diuen.\nLes gegantines empreses de telecomunicacions, amb el suport dels governs, preparen tota la logística al servei de l’extensió del 5G; una tecnologia que comportarà un canvi social sense precedents a escala mundial i nacional. Bill Gates, Big Telecom i Big Data, així com les GAFA (Google, Apple, Facebook i Amazon), ens la venen com el «millor dels mons», ja que permetrà que tinguem accés instantani des dels llocs més inhòspits i apartats i alhora podrem ser controlats en les nostres activitats de mobilitat i consum. Gaudirem de molts més dispositius connectats al mateix temps: electrodomèstics de les cases, ordinadors, mobiliari urbà, vehicles autònoms...\nEls estats estan facilitant un marc regulador sense abans aplicar el principi de precaució, definit en l’article 19 del Tractat de Funcionament de la UE, i Alara (As low as reasonably achievable); és a dir, optar per un impacte radiològic i electromagnètic «tan baix com sigui raonablement possible». Els nostres mandataris, però, esperen que el 5G estigui consolidat de forma irreversible per obrir el debat. Aquesta deficiència democràtica l’hem patit també quan es va introduir la fissió nuclear, es vol fer també amb la fusió, i amb molts insecticides i herbicides com el glifosat i els neonicotinoides ja comercialitzats.\nLa «República digital catalana» que ens proposa el conseller Jordi Puigneró exigeix un debat públic. Donat que el desenvolupament digital és un dels elements centrals d’augment de les emissions d’efecte hivernacle, el Departament de Territori i Sostenibilitat ens ha de garantir que la introducció del 5G no les incrementarà. Però les preguntes que ens fem són de sentit comú: per què necessitem el 5G si ja tenim altres generacions de tecnologies que ens permeten comunicar-nos amb eficiència i rapidesa? S’aprofiten les corporacions de les telecomunicacions de la crisi sanitària per introduir-lo sense resposta social i política? Sembla com si la Covid-19, el 5G i l’emergència climàtica formin part d’una conspiració contra la democràcia participativa.


Aquest Citroën AX diésel és la prova de que al Nürburgring no tot és potència. | Colla Verglas\nAquest Citroën AX diésel és la prova de que al Nürburgring no tot és potència.\nPublicat el 4 febrer 2014 per danidmas\nTot i que baixar dels 10 minuts al Nürburgring pugui semblar una tasca relativament senzilla, aconseguir-ho no és tan fàcil com sembla (i si no que li preguntin a Sabine Schmitz el dia que va provar de fer-ho en una Ford Transit). Si a més a més ens proposem fer-ho en un cotxe que no arriba ni tan sols als 60 CV, la cosa passa a una dimensió quasi èpica. Aquesta és la al·lucinant història d’un pilot francés desconegut i el seu veterà Citroën AX 14D dièsel macarrònic.\nPer aconseguir la volta perfecta, aquest francés de Bordeaux “només” ha hagut d’invertir 7 anys de la seva vida en els que ha fet 10 viatges al Nürburgring i ha donat 118 voltes al Nordschleife. Finalment, el passat 17 d’agost, a les 8:37 del matí, ho va aconseguir: aprofitant l’aire fresc de primera hora i el poc trànsit que hi ha de bon matí, el francés de nom desconegut va aconseguir parar el crono en uns meritoris 9 minuts i 55 segons. Mission accomplished.\nEl cotxe en qüestió és digne d’estudi i farien bé de guardar-lo al museu Citröen. Es tracta d’un vell AX 14D comercial de 1993 amb ni més ni menys que 685.000 kilòmetres a sobre, una autèntica burrada si tenim en compte que la fiabilitat mai ha estat un dels punts forts d’aquesta mecànica (prova d’això són els 9 motors i les 5 caixes de canvis que ha necessitat per baixar dels 10 minuts). Aquest petit motor diésel de 1.4 litres rendeix una potència de 52 CV, una xifra ridícola en comparació al que es pot veure per aquelles latituds.\nLes úniques modificacions que portava eren fars de xenó, pneumàtics Advan A048 (amb les gomes de sèrie no ho hagués aconseguir ni de conya), una barra de torretes per mirar de neutralitzar els efectes que més de mig milió de kilòmetres han provocat a la carrosseria, una admissió d’alumini del 1.5D i una pressió de gasoil lleugerament augmentada. A més a més, i al ser un vehicle comercial, l’interior està completament despullat de qualsevol cosa que no sigui estrictament necessària. El resultat? Un pes de només 720 kilos.\nEl video no deixa lloc a dubtes, i tot i que es tracta d’una volta Bridge to Gantry i no d’una volta completa, aconseguir baixar dels 10 minuts en un cotxe així mereix tot el respecte del món. Amb un Citroën AX GT tot hagués estat més senzill, sí, però ni molt menys tan èpic.\nL'entrada va ser publicada el Citroën, Nürburgring i etiquetada AX, Citroën, Nürburgring, Touristfahren per danidmas. Guarda l'enllaç permanent.


Figueres es planteja demanar a la Generalitat ajuts extraordinaris pels danys de l'aiguat - Empordà\nL'alcalde, Jordi Masquef, diu que les cases inundades de Vilatenim es van fer amb tots els permisos però admet que la construcció amb un aparcament soterrat és qüestionable\nACN 19.11.2018 | 13:19\nL'Ajuntament de Figueres es planteja demanar a la Generalitat ajuts extraordinaris per fer front als danys provocats per l'aiguat d'aquest diumenge. L'alcalde, Jordi Masquef, ha dit que no veu factible que puguin acollir-se a la declaració de zona catastròfica però ha explicat que els serveis jurídics estan treballant per veure quines possibilitats tenen. D'altra banda, Masquef ha assegurat que les cases de Vilatenim que es van inundar es van construir a principis del 2000 amb tots els permisos i sota una qualificació de sol urbà. Malgrat això, ha admès que és qüestionable que es fessin amb un aparcament soterrat tenint en compte que antigament els terrenys eren rústics. L'alcalde també ha anunciat que posaran a disposició dels veïns afectats un servei d'assessorament amb un advocat i una asseguradora perquè puguin tramitar les seves reclamacions.\nFigueres estudiarà demanar a la Generalitat ajuts extraordinaris per afrontar els danys provocats per l'aiguat de diumenge. L'alcalde, Jordi Masquef, ha admès que no veuen possible la declaració de zona catastròfica però ha dit que parlaran amb el Govern per veure si se'ls pot incloure en alguna tipus de declaració "d'excepcionalitat".\nL'alcalde ha dit que antigament eren uns terrenys rústics però que quan es va edificar una part de la zona comercial es van requalificar com a sòl urbà. "Segurament si ara s'hagués de tornar a fer, es plantejaria diferent", ha dit Masquef fora de càmera. "No ha estat cap negligència de l'Ajuntament", ha insistit.\nL'enderroc d'un antic pont\nMalgrat això, ha dit que parlar amb l'Ajuntament de Vila-sacra per estudiar la possibilitat d'enderrocar l'antic pont que hi havia a la carretera que unia Figueres amb el municipi abans del desdoblament de la C-260. Segons Masquef, la construcció va frenar, en part, el pas de l'aigua. "La prevenció és fonamental tot i que hi va haver un fenomen natural molt important", ha dit.\nLa ciutat comença a recuperar la normalitat\nMasquef ha insistit però que no s'han hagut de lamentar danys personals. En aquest sentit, ha explicat que s'ha reobert la C-260, tot i que continua tancat el vial del Polígon de Vilatenim fins al carrer Itàlia, el camí de Can Lel i el camí vell de Vilatenim.\nTambé s'ha reobert el Parc Bosc que estava acordonat per seguretat després de la caiguda d'un arbre i la Guàrdia Urbana ha pogut accedir al nucli de Palol de Vilatenim que estava incomunicat des de diumenge a la tarda.\nEls interns de la Residència les Acàcies, de la Fundació Altem, però, continuen de moment a l'Hospital de Figueres a l'espera que es pugui restablir la normalitat a les instal·lacions.


"El canvi que porta Jesús no és simple maquillatge" | Catalunya Religió\n"El canvi que porta Jesús no és simple maquillatge"\nPer Papa Francesc. Dm, 06/12/2016\nHomilia del papa Francesc a la casa de Santa Marta. Dilluns 5 de desembre de 2016\nDeixem-nos transformar per Jesús, deixem que pugui “re-crear-nos” alliberant-nos dels nostres pecats. Així ho ha dit el papa Francesc a la Missa matutina a Casa Santa Marta, centrada en el tema del renovament que porta el Senyor. El papa ha alertat sobre el donar una mica de vernís als nostres pecats sense vergonyar-se de debò dins el cor. Només donant “nom i cognom” als nostres pecats, ha advertit, podrem permetre a Déu que ens faci dones i homes nous.\nEl desert florirà, els cecs veuran, els sords hi sentiran. La Primera Lectura, del Profeta Isaïes, ha començat Francesc, “ens parla de renovament”. Tot serà canviat “del lleig al bonic, del dolent al bo”. “Un canvi a millor”: això, ha recordat, era el que el Poble d'Israel s'esperava del Messies.\nJesús, ha afirmat després desviant l'atenció cap a l'Evangeli d'avui, guaria, “feia veure un camí de canviament a la gent i per això la gent el seguia”. No el seguia, ha observat, “perquè era d'actualitat: el seguia perquè el missatge de Jesús arribava al cor”. I a més, ha afegit, “el poble veia que Jesús guaria i el seguia” també per això:\n“Però el que feia Jesús no era només un canviament del lleig al bonic, del dolent al bo: Jesús ha fet una transformació. No és un problema de fer bonic, no és un problema de maquillatge, de cosmètica: ha canviat tot des de dins! Ha canviat amb una re-creació: Déu havia creat el món; l'home va caure en pecat; ve Jesús a re-crear el món. I aquest és el missatge, el missatge de l'Evangeli, que es veu clar: abans de guarir aquell home, Jesús perdona els seus pecats. Va allà, a la re-creació, re-crea aquell home de pecador en just: el re-crea com a just. El fa nou, totalment nou. I això escandalitza: això escandalitza!”\nPer això, ha afirmat el papa, els Doctors de la Llei “van començar a discutir, a murmurar” perquè no podien acceptar la seva autoritat. Jesús, ha dit, “és capaç de fer-nos –a nosaltres pecadors– persones noves”. És quelcom, ha observat, que “va intuir Magdalena”, que estava sana “però tenia una llaga a dins: era una pecadora”. Va intuir, doncs, que “aquell home podia guarir no el cos, sinó la llaga de l'ànima. Podia re-crear-la! I per a això es necessita tanta fe”.\nQue el Senyor, ha continuat, “ens ajudi a preparar-nos pel Nadal amb gran fe”, perquè “per la guarició de l'ànima, per la guarició existencial, la re-creació que porta Jesús, es necessita una gran fe”. “Ser transformats –ha remarcat– aquesta és la gràcia de la salut que porta Jesús”. I cal vèncer la temptació de dir “jo no puc”, deixar-nos en canvi “transformar”, “re-crear per Jesús”. “Coratge” és la paraula de Déu:\n“Tots som pecadors, però mira l’arrel del teu pecat i que el Senyor vagi allà baix i la re-creï; i aquella arrel amarga florirà, florirà amb les obres de justícia; i tu seràs un home nou, una dona nova. Però si nosaltres: ‘Sí, sí, jo tinc pecats; vaig, em confesso… dues parauletes, i després continuo així…’, no em deixo re-crear pel Senyor. Només dues pinzellades de vernís i creiem que amb això s'ha acabat la història! No! Els meus pecats, amb nom i cognom: jo he fet això, això, això, i m'avergonyeixo dins el cor! I obro el cor: ‘Senyor, l'únic que tinc. Re-crea'm! Re-crea'm!’ I així tindrem el coratge per anar amb veritable fe –com hem demanat– vers el Nadal”.\nSempre, ha afegit, “cerquem d'amagar la gravetat dels nostres pecats”. Per exemple, quan disminuïm l'enveja. Aquesta, en canvi, ha dit Francesc, “és una cosa lletgíssima! És com el verí de la serp” que cerca “de destruir l'altre!”.\nEl papa encoratja, per tant, a “anar al fons dels nostres pecats i després a donar-los al Senyor, perquè Ell els esborri i ens ajudi a anar endavant amb fe”. I ha subratllat aquest passatge explicant una anècdota d'un Sant “estudiós de la Bíblia” que tenia un caràcter molt fort, amb moltes agitacions d'ira, i que demanava perdó al Senyor fent moltes renúncies i penitències:\n“El Sant, parlant amb el Senyor, deia: ‘Estàs content, Senyor?’ –‘No!’– ‘Però t'ho he donat tot!’ – ‘No, falta quelcom…’. I aquest pobre home feia una altra penitència, una altra pregària, una altra vetlla: ‘T'he donat això, Senyor? Va bé?’ – ‘No! Falta quelcom…’ – ‘Però què falta, Senyor?’ – ‘Falten els teus pecats! Dóna'm els teus pecats!’. Això és el que, avui, el Senyor ens demana a nosaltres: ‘Ànims! Dóna'm els teus pecats i jo et faré un home nou i una dona nova’. Que el Senyor ens doni fe, per creure en això”.\nCom participar en els oficis de Setmana Santa davant d’una pantalla? Dijous Sant des de la Pasqua claretiana: "També a casa podem fer...


Comença una temporada del bus El Garraf dels Sentits amb més sortides i un canvi de recorregut — Promoció econòmica\nComença una temporada del bus El Garraf dels Sentits amb més sortides i un canvi de recorregut\nComença una temporada del bus El Garraf dels Sentits amb més sortides i un canvi de recorregut Dissabte va acabar la temporada d’hivern amb un augment de participants i amb una valoració molt positiva de la proposta. https://www.sitges.cat/serveis/promocio-economica/actualitat/noticies/comenca-una-temporada-del-bus-el-garraf-dels-sentits-amb-mes-sortides-i-un-canvi-de-recorregut https://www.sitges.cat/@@site-logo/ajun-lat-color.jpg\nDissabte va acabar la temporada d’hivern amb un augment de participants i amb una valoració molt positiva de la proposta.\nLa ruta turística El Garraf dels Sentits inicia el dissabte 9 de juny una nova temporada amb un augment de la periodicitat de les sortides i amb un canvi de recorregut. Aquest serà el primer estiu que estarà en marxa. Tot i que en un principi no estava previst, s'ha decidit mantenir la proposta durant els mesos de juny, juliol i agost per la creixent demanda que hi ha d'aquest producte. Segons explica el regidor de Turisme de l'Ajuntament de Sitges, Jorge Carretero, “l'objectiu és donar continuïtat a aquest producte turístic que acosta al visitant al paisatge, al patrimoni, als productes de la terra i a la història de la comarca del Garraf. Estem donant un valor afegit al turisme de sol i platja “.\nPrecisament per enriquir el contingut històric a aquesta proposta, s'ha afegit al recorregut la visita al Centre d' Interpretació del Romanticisme Manuel de Cabanyes, una masia del segle XIX que dóna l'oportunitat de conèixer el llegat patrimonial de fa dos segles. En aquest punt s'ofereix també la degustació de dolços del Garraf i la Malvasia de Sitges. La sortida es complementa amb la vista del celler de la masia centenària Can Ramón Viticultors del Garraf, on s' elaboren vins al peu de la muntanya del Montgròs i la degustació d'aquests vins.\nEl bus El Garraf dels Sentits és una iniciativa de l'Agència de Promoció Turisme de Sitges i de l'Àrea de Desenvolupament Econòmic i Ocupació de l Diputació de Barcelona, a través de la Delegació de Turisme, conjuntament amb Node Garraf, Agència de Desenvolupament.\nLa temporada d'hivern, que ha anat de març a maig, va finalitzar dissabte passat amb una valoració molt positiva, ja que al llarg de les 7 sortides programades, han comprat l'excursió, 91 persones. Aquesta xifra representa un augment del 36% respecte a la temporada de tardor. Referent al perfil de l'excursionista que compra aquesta ruta, el 60% són turistes de proximitat, procedents principalment de Barcelona i les seves rodalies, mentre que el 40% són turistes estrangers.\nPer reservar l'excursió es pot fer directament a l'Oficina d'Informació Turística de Sitges, a la plaça Eduard Maristany, o bé per internet al web www.sitgestur.cat. El preu de l'excursió és de 25€ per als adults, 19€ per als jubilats i infants de 7 a 12 anys; i gratuït per als més petits de 6 anys.\nDel dissabte 9 de juny fins al dissabte 25 d'agost, l'excursió sortirà cada dissabte, i d'aquesta data fins al dissabte 3 de novembre, cada 15 dies. L'horari és de 10.30 h a 14.00 h; i tant el punt de sortida com d'arribada és la plaça de l'estació de Sitges.


4a Catalana | Una gran segona part desactiva el Corcó\nFilial\tCE Roda\t 18 Gener 2014\t 2403\nDesprés de una primera part bastant fluixa, el Roda remunta a la segona gràcies a un pòker de Nil Casals i guanya al Corcó per 2 a 5.\nEl partit ha començat fred al igual que el temps, i es que la pluja ha fet acte de presència avui durant tot el partit, i en especial a la segona on ha set una clara protagonista deixant el tarreny de joc quasibé impracticable.\nEl Corcó ha sortit endollat al partit i amb la rapidessa dels seus davanters posava en certs problemes la defensa rodenca. En la primera arribada amb perill el Corcó s'ha avançat al marcador. Tot i que el Roda no estava fent un mal partit, no arribava amb perill a la porteria local. Per contra cada arribada del Corcó era sinónim de perill.\nUn xut des de la frontal de l'area, no la pogut blocar bé Pol (porter avui, degut a la sanció de Creus) i el davanter local Vioqué l'ha aprofitat per fer pujar el segon gol local al marcador. Amb aquest gol l'equip local ha semblat conformar-se i el Roda mica en mica s'ha anat fent amo i senyor del partit, tot i que les rematades a porteria no anaven dirigides als tres pals.\nA l'últim minut de la primera part, Nil ha set objecte de un clar penal i que ell mateix ha set l'encarregat de transformar-lo i fer pujar el 2 a 1 al marcador. No hi ha hagut temps de res més i amb aquest resultat s'ha arribat al descans.\nA la represa el Roda ha sortit endollat al partit i al primer minut Nil novament ha tornat a marcar i ha fet pujar el 2 a 2 al marcador. El Corcó en aquesta segona part no arrivaba a la porteria rodenca amb tanta facilitat i els cops que arribava no era amb tant claredat i Pol ha pogut parar sense problemes totes les accions de perill del equip local.\nRaul Cano ha confirmat la remuntada fent el 2 a 3 amb una bona rematada de cap, amb aquest gol el Corcó s'ha acabat d'ensorrar i ha donat molta confiança al Roda, que ha seguit tenint el partit controlat. Novament Nil ha tornat a veure porteria i ha fet pujar el 2 a 4 al marcador. El Roda no ha afluixat i en una pilota penjada a l'area l'ha rematat de cap novament Nil i així certificava el seu "pòker" de gols i feia pujar el definitiu 2 a 5 al marcador.\nAls instants finals del partit el Roda hauria pogut ampliar encara més el marcador sino hagués set que el pal en un parell de ocasions ho ha evitat.\nEl marcador ja no s'ha mogut més i el Roda ha aconseguit una bona victòria en un camp impracticable degut a la pluja, però que gràcies a una gran segona part ha sapigut remontar i endur-se els tres punts cap a Roda.\nLa setmana vinent comença la segona volta i visitem el camp del Cantonigròs, dissabte a les 4 de la tarda.


Arenys de Mar ha tingut algun rebrot localitzat en les últimes setmanes | Ràdio Arenys 91.2FM\nSocietat Salut Dilluns 10 d'agost del 2020\n/ Act.: 10 d'agost del 2020 a les 13:08\n132 panys de porta procedents de la …\nSegueixen les activitats esportives organitzades per l'Hotel…\nLa companyia Dit al Nas, encarregada del segon espectacle de…\nEn l’últim més s’han detectat una vintena de nous positius a la nostra vila.\nAixí ho ha anunciat l’alcaldessa d’Arenys de Mar, Annabel Moreno, qui informa que durant la segona onada d’augment de casos de la COVID-19 es fan les proves PCR amb rapidesa davant qualsevol sospita de contagi.\nA més, en els casos positius, es procedeix a l’aïllament controlat i es realitzen les proves als seus familiars i contactes per rastrejar possibles nous casos. Té clar que aquests rebrots estan molt controlats i localitzats però demana no abaixar la guàrdia.\nL’Alcaldessa informa de l’impuls d’una nova campanya informativa a partir d’aquesta mateixa setmana que té per objectiu informar la població dels perills que té per la salut incomplir les mesures de seguretat contra la COVID-19. Una campanya que realitzaran els equips de la Creu Roja pels carrers de la nostra vila i que vol posar especial èmfasi en la població jove.\nCom dèiem, Moreno reconeix l’aparició de nous positius a la nostra vila i informa que la setmana passada hi va haver dos nous positius detectats. Té clar que la majoria de brots són causats per trobades familiars i reunions d’amics. Per aquest motiu, demana seguir les recomanacions del Departament de Salut i mantenir les mesures d’higiene i protecció per evitar el perill de contagi.\nPel que fa a la celebració de Sant Roc prevista pel pròxim cap de setmana, l’alcaldessa lamenta que serà una celebració atípica i més petita que en anys anteriors però té clar que enguany és important prendre mesures per evitar nous contagis.\nSigui com sigui, destaca la importància de dur mascareta, fer ús freqüent del gel hidroalcohòlic i mantenir la distància social en qualsevol activitat.


Dubtes sobre el desig sexual: existeixen els aliments afrodisíacs?\nLa paraula afrodisíac deriva de la deessa grega de l’amor, Afrodita. Sempre s’han buscat fórmules màgiques per seduir la parella, ja sigui a través de la música, la poesia o els aliments. Els primers afrodisíacs de què tenim notícia eren plantes i aliments, en forma de genitals, o altres que desprenien aromes que s’acostaven a les secrecions sexuals.\nLa invitació a menjar s’ha convertit en una arma de seducció. I és que per tal de començar a generar endorfines, diuen que els preliminars són molt importants. Hi ha aliments que estan associats amb efectes afrodisíacs, com el marisc, que té un elevat contingut en zinc, un mineral imprescindible en la producció de testosterona, l’hormona més important en la modulació del desig sexual en els homes. En alguns d’aquests casos, una aportació especial i controlada de zinc pot produir una millora en la funció sexual i la libido. Per exemple, les ostres, un aliment de referència en la cuina afrodisíaca, són especialment riques en aquest mineral. Asseguren que Casanova arribava a menjar fins a 20 ostres cada dia…\nS’ha dit sovint que la xocolata és el millor substitut del sexe. Segons els asteques, la xocolata és l’aliment dels Déus. De fet, conté un aminoàcid, el triptòfan, que és precursor de la serotonina, l’hormona de la felicitat, responsable del plaer, el bon humor i el benestar.\nPel que fa al picant, en realitat el que fa és augmentar la sudoració i fa pujar la temperatura corporal. Per això es relaciona a vegades amb el moment en què estàs davant d’una persona que t’agrada. Es creen endorfines, per compensar la sensació, de la mateixa manera que quan ens cremem, segreguem endorfines per compensar el dolor.\nLa canyella, el gingebre i el cardamom són condiments que estimulen la circulació sanguínia. Es diu que desperten la passió en les dones i en els homes facilita l’erecció. El mango, no és només un bon antioxidant, sinó que també conté triptòfan i zinc. I l’alvocat, ric en greixos insaturats i vitamines, els asteques l’anomenaven “Ahuacuatl”, que significa arbre dels testicles. Les fruites vermelles, com les maduixes contenen bioflavonoides, substàncies que tenen un efecte positiu en la circulació sanguínia. Un altre aliment que millora la circulació és l’all, que se’l relaciona amb la potència sexual, ja que és molt beneficiós per al sistema circulatori. Però és un arma de doble tall, perquè si un menja molt all, l’alè se’n pot ressentir.\nEn realitat, no hi ha cap estudi que demostri l’eficàcia dels aliments afrodisíacs, però no hi perdem res per utilitzar els ingredients anomenats afrodisíacs. Sempre ajudaran a guarnir una vetllada romàntica. Està comprovat que un 80% és suggestió i que la relació entre els aliments afrodisíacs i la libido és molt més psicològica que fisiològica. El cap és molt potent, i si estem convençuts que allò que mengem és afrodisíac, podem notar-ne els efectes.\nalimentacióaliments afrodisíacsDesig sexualfruitesSalutverdures


Xarxa MOBAL, mobilitat local - Actualitat - Perllongació FGC fins a Castellar del Vallès\nOn ets: Xarxa MOBAL >> Actualitat >> Perllongació FGC fins a Castellar del Vallès\nÚltima actualització 06/04/2008\nL'ampliació de FGC a Sabadell es podria ampliar fins a Castellar del Vallès\nA principis d'aquest any 2008 està previst que s'iniciïn les obres que permetran ampliar el recorregut de Ferrocarrils de la Generalitat de Catalunya (FGC) a Sabadell. Aquesta ampliació es realitzarà des de l'actual punt final de la línia, a l'estació de Sabadell - Rambla, cap al nord, fins a arribar al barri de Ca n'Oriac.\nAixí mateix, també està dins dels plans de l'actual govern de la Generalitat, el continuar aquesta ampliació de la línia cap al nord fins a arribar a Castellar del Vallès. Tot i això, de moment només està previst realitzar les obres a Sabadell i es deixaria per més endavant la futura ampliació de la línia cap al nord del Vallès.\nLa possibilitat que FGC arribi fins a Castellar ha estat especialment ben rebuda per l'Ajuntament d'aquest municipi ja que permetria millorar-ne considerablement les comunicacions. Actualment Castellar del Vallès té una població de 21.000 habitants i és un focus important de mobilitat cap a la ciutat de Sabadell i cap a Barcelona.\nAixí mateix, l'ampliació de FGC fins a Castellar beneficiaria al conjunt de municipis del Vallès Nord, com per exemple, Sant Llorenç Savall, Sentmenat o Caldes de Montbui, que tindrien un accés més fàcil i ràpid al ferrocarril.\nInformació sobre l'ampliació de FGC a Sabadell


Es presenta la 6a Nit Solidària del Rotary Club de Vilafranca del Penedès\nAmd data 12 d’abril, el Rotary Club de Vilafranca, ha presentat una nova edició de la seva nit solidària, un esdeveniment que va néixer l’any 2005, amb l’objectiu de recaptar diners per diferents causes solidàries i/o socials, que enguany arriba a la seva 6ª edició.\nEn aquesta ocasió i després de que en les edicions anteriors, aquests diners s’haguessin destinat a projectes més propers al territori i relacionats amb dolències de diferents tipus, el Rotary Club ha decidit saltar l’oceà, per ajudar a Haití, un dels països més pobres del món recentment devastat per un important terratremol, que l’ha sotmès encara més en la més absoluta de les misèries.\nDins les grans mancances que hi ha, els diners es destinaran a la construcció d’assentaments autosuficients i sostenibles ubicats a la part nord de l’illa, menys propensa a les catàstrofes, en aquests assentaments els habitants d’Haití podran refer la seva vida, sense dependre de tercers.\nAquests diners es faran arribar a l’illa a través de la Fundació Vida i Esperança, una entitat amb molts anys desenvolupant tasques humanitàries en la illa, i que garanteix totalment el poder fer arribar i gestionar perfectament l’aportació del Rotary Club de Vilafranca.\nLa Nit Solidària, com cada any, tindrà com a acte principal un sopar espectacle obert a tothom, que es celebrarà el dia 11 de Juny a la Societat la Principal el Casal de Vilafranca.\nDyango en concert el dia 04 de Juny al Casal\nEl concert a benefici de la Nit Solidària d'enguany, tindrà com a protagonista Dyango, reconegut cantant de prestigi internacional, que actuarà per primera vegada a Vilafranca, que actuarà a la Societat la Principal el Casal el dia 04 de Juny a partir de les 22h. Les entrades per aquest concert es posaran a la venda en les mateixes guixetes del Casal, a l'estand de Sant Jordi del Rotary club de Vilafranca i a les Fires de Maig al també estand de l'entitat. Els diners recaptats seran destinats íntegrament a la Nit Solidària.\nA més i com en els darrers anys, qui vulgui col.laborar amb la nit solidària podrà fer-ho adquirint les butlletes de loteria a 2€,comprant llibres i roses a l'estand de Sant Jordi, o en el marc de les Fires de Maig


Deu anys d'amor al 'barbershop' - Revista Musical Catalana\nDimecres, 24 de febrer (19 h), el quartet de barbershop The Hanfris Quartet (format per Jordi Forcadell, tenor; Juan Bertrand, tenor; Gener Salicrú, tenor; i Adrià Sivilla, baix) celebra el seu desè aniversari amb l’estrena del nou espectacle Hanfris 10 en un concert que també suposarà el seu debut al Palau de la Música Catalana. Guanyador de quatre medalles d’or i dues de plata al concurs nacional de quartets de barbershop, el seu repertori abasta diversos gèneres, des d’estàndards de jazz i versions de música clàssica fins a èxits del pop més actual.\nALBERT TORRENS: Com ha sorgit l’oportunitat de fer coincidir la celebració del desè aniversari amb el debut al Palau?\nTHE HANFRIS QUARTET: La celebració del desè aniversari amb l’estrena de Hanfris10 estava prevista per al 2020. L’havíem d’estrenar a l’Auditori de Girona dins del Festival A Cappella, que és un festival al qual estem molt lligats perquè ens hi van convidar de bon principi i, al llarg de les seves set o vuit edicions, hi hem anat participant molt, entre d’altres amb dues produccions específiques. Però aquell concert es va haver d’anul·lar a causa de la pandèmia. Llavors, la data d’aquest dimecres al Palau de la Música ja la teníem reservada, tot i que quedava molt lluny i no pensàvem que la situació s’allargués tant. Finalment, però, com que aquest últim any no hem pogut treballar gaire, hem reprès el projecte del nou espectacle amb motiu d’aquest concert i l’estrenarem al Palau.\nAT: Així doncs, de fet, els deu anys ja s’han complert…\nTHQ: El primer assaig el vam fer el desembre del 2009, però el primer concert com a quartet no va ser fins al cap d’un any. Entremig, al començament del 2010 i quan només portàvem tres mesos cantant plegats, vam participar al nostre primer concurs espanyol. Per tant, oficialment, considerem el 2010 l’any de la nostra fundació com a grup i per això tocava celebrar l’aniversari el 2020.\nAT: Recordem com us vau conèixer i vau crear The Hanfris Quartet.\nTHQ: Dos dels components del quartet, en Gener i l’Adrià, es coneixien de l’institut de Mataró i es van retrobar en un sopar d’aniversari del centre. Allà van recordar que havien cantat junts a la coral de l’institut i es van animar a muntar alguna cosa nova, una formació de petit format i a cappella, tot i que tampoc no sabien ben bé què volien. La idea inicial era fer un quartet mixt, però abans de posar-se a buscar-ne la part femenina, van mirar repertori per les xarxes, perquè volien fugir una mica de la música clàssica i fer alguna cosa diferent, més moderna. I van veure la paraula barbershop en molts vídeos que trobaven. Llavors van veure que en aquell moment era un gènere masculí i van decidir canviar el projecte que tenien pensat per un quartet masculí. Calia trobar els altres dos membres –un dels quals havia de poder cantar en falset, perquè la part de tenor de barbershop té una tessitura força aguda– i en Gener va convidar-hi en Juan i en Jordi, amb qui cantava al cor Arsinnova.\nAT: Fa la impressió que vau entrar en aquest món gairebé per casualitat…\nTHQ: La veritat és que tan sols sabíem que era un estil de música a cappella i poc més, però no la normativa tan estricta que hi ha al darrere i que han de seguir els arranjaments. El barbershop va sorgir espontàniament a les barberies americanes a final del segle XIX i als anys quaranta es va fundar la Society for the Preservation and Estiming of Barber Shop Quartet Singing in America, que es dedica a conservar aquest estil de música i anima la gent a cultivar-lo. Aquesta entitat en va establir la normativa i, com que el barbershop té una vessant competitiva, tot el que es canta a les competicions l’ha de seguir.\nAT: ¿I vau tenir clar que volíeu dedicar-vos també a la part competitiva?\nTHQ: Quan vam descobrir que a Espanya hi ha una associació que és una mena de delegació d’aquesta societat americana i hi vam contactar per saber quin tipus d’activitats feien, ens van informar que celebraven una convenció espanyola i un concurs a primers del 2010, i ens van animar a anar-hi per conèixer un quartet nord-americà que acabava de guanyar el campionat internacional. Com que només portàvem tres mesos junts i per a la competició calien dos temes, en vam muntar tres i hi vam anar. I allà vam guanyar la Medalla de Plata. A més, també hi vam conèixer el quartet OC Times, que era un dels que, quan buscàvem quin repertori podríem fer, teníem com a referència. I vam tenir l’oportunitat que ens donessin alguns consells. Vam sortir d’allà amb moltes ganes de continuar amb aquest estil, de manera que vam ampliar repertori per poder tenir un programa sencer i, a final del 2010, vam fer el primer concert.\nAT: Al llarg d’aquests deu anys, ¿diríeu que heu tingut un ritme de treball constant i sempre creixent? Quins grans moments en destacaríeu?\nTHQ: Com a quartet, sempre hem tingut molt clar, perquè l’estil ho requereix, fer com a mínim un assaig setmanal i, en èpoques de més feina o quan s’acosta alguna competició, dos. Això, a més de sessions de coaching amb gent de fora de tant en tant. Entre els episodis més recordats, ens va marcar molt la participació en campionats internacionals, cosa que mai cap quartet del sud d’Europa havia pogut fer –tan sols hi havia algun precedent de quartets britànics i suecs. Nosaltres, per classificar-nos, vam haver de treballar molt perquè a Espanya, per les característiques que té l’associació local, no es podia aconseguir la nota de tall que es necessita, i vam haver d’anar a Anglaterra per classificar-nos. Aquella va ser una època de molta feina perquè fèiem venir experts de l’estranger perquè ens fessin classes particulars d’estil. Entre els anys 2015 i 2017 va ser quan vam tenir més activitat, perquè a més de competir a nivell internacional, vam fer algunes produccions una mica diferents: un musical al Teatre Maldà de Barcelona que es deia Shaking Shakespeare, el projecte Pla vs. Welles al Festival A Cappella de Girona –a cavall de l’obra de teatre i el musical, que parlava d’una trobada real entre aquests dos personatges, interpretats pels actors Quim Lecina i Jordi Coromina, on el trio d’havaneres Les Anxovetes feia la part musical catalana que acompanyava Josep Pla i nosaltres fèiem la part americana que acompanyava Orson Welles– i una producció amb la Big Band Jazz Maresme, que també va suposar sortir una mica de la música totalment a cappella i associar-nos amb una big band. A banda de tot això, també hem enregistrat dos discos: InterRail (Temps Record, 2014) i OnAir (Producciones Silvestres, 2017). I si haguéssim pogut, el 2020 hauríem enregistrat la nova producció Hanfris 10, amb repertori totalment nou. De totes maneres, ho farem quan la normativa sigui una mica més laxa.\nAT: ¿En algun moment heu vist amenaçada la continuïtat del conjunt per causes externes que us impedissin la dedicació al quartet?\nTHQ: No hem viscut mai del quartet. Primer ens ho vam prendre com una afició, com qui canta en un cor, per passar-nos-ho bé, però de mica en mica es va anar professionalitzant. I si bé per a cap de nosaltres no ha estat mai una primera feina, sempre ha estat la segona, hi hem donat tanta importància com si fos la principal. Entre tots hem intentat que les nostres condicions laborals i obligacions familiars –ja que, amb el temps, hem anat ampliant les nostres famílies– es poguessin compaginar amb el quartet: tenir una tarda lliure a la setmana per assajar tant sí com no i flexibilitat quan hi ha hagut algun viatge o concert fora del cap de setmana. I, de moment, hem tingut la sort de poder-ho combinar.\nAT: Parlàveu de la intenció d’enregistrar un nou disc que no va ser possible el 2020. Quins altres projectes vau veure interromputs per la pandèmia i de quina manera el confinament i les restriccions han afectat la vostra activitat, més enllà dels concerts?\nTHQ: El 2020 havia de ser un any de molta activitat, perquè havíem d’estrenar aquest nou projecte i teníem el campionat espanyol –que se celebra anualment, però quan el guanyes no pots participar-hi l’any següent, i volíem tornar-hi aquest 2020. I el mes de maig també teníem els campionats europeus, que són cada tres anys, per als quals portàvem temps preparant-nos. Tot això va quedar anul·lat, igual que pràcticament tots els concerts que teníem programats. A l’estiu, que havíem de tenir molta feina, en vam fer tres, i en començar la segona onada de la pandèmia va tornar a caure tot. Pel que fa als assajos, quan estàvem completament confinats vam seguir estudiant individualment a casa i fent vídeos per internet. I de seguida que es va poder vam tornar als assajos presencials per preparar el nou espectacle; tot i que n’hauríem fet molts més, finalment han estat els mínims necessaris per tirar endavant el projecte.\nAT: En aquest nou espectacle, Hanfris 10, feu un pas endavant i aneu una mica més enllà del repertori barbershop, oi?\nTHQ: Seguim en la línia del barbershop, però hem renovat repertori a partir dels comentaris que ens fa el públic que ve als concerts. A vegades, la música barbershop és força densa i, en ser un arranjament molt estricte, no pots anar-te’n gaire de la normativa. A Hanfris 10 hem posat més cançons de solista amb acompanyament, que és una cosa que abans fèiem més esporàdicament. I tot i que el barbershop pur t’obliga a cantar en anglès, també fem temes d’aquí en català i castellà perquè al capdavall som un grup d’aquí i aprofitem que dos de nosaltres som arranjadors. També hem incorporat el director d’escena Abel Coll per a la part més escènica, ja que fins ara donàvem molta importància a la part musical –que evidentment, és important–, però les explicacions que fem entre les cançons sempre eren una mica improvisades. Ara hem fet un guió sobre el qual treballar i el concert serà més teatralitzat. Tot això, ho estrenem al Palau i ho portarem també en altres espais, amb adaptacions si calen, ja que cantem força en esglésies.\nFotografies: (c) Sergi Milà.


'Cultura online' del Consorci de Museus planteja mètodes per a un desconfinament mental\nCol·lapse, magnitud, paradigma, canvi, fragilitat l'obra de Marta Negre i Andreu Signes 'Twenty Real Fiction Time' llança preguntes obertes al públic, a partir dels textos de pensadores i pensadors contemporanis a escala global. Aquests aboquen les seues hipòtesis i teories sobre certeses i incerteses que encara estan sense constatar. El vídeo reuneix més de 100 imatges i sons d'arxiu, gravats pels autors durant els últims 8 anys, en 25 ciutats diferents del món.\nConfiguren aquest eix evocacions d'un futur imaginat, advertiments sobre emergències. En aquesta línia es troba el projecte de M. Reme Silvestre 'Offspring' una reproducció en 3D de les sales Goerlich i Ferreres del Centre del Carme, en les quals es projecta una ficció especulativa sobre una nova era posthumana. Segons l'artista "'Offspring' es planteja en el marc d'un món cada vegada més complex i menys comprensible, en una realitat contemporània de desastres planetaris imminents, canvi climàtic, pandèmies, crisi, etc., que ens situa cada vegada més prop d'un 'món sense nosaltres'".\nQuan tenia 16 anys, Pedro Faus Ferrer estava estudiant mecànica industrial en una escola professional. Li resultava odiós, però en la mateixa escola s'impartien classes de fotografia i va poder acudir com a alumne lliure. Aleshores va descobrir la possibilitat de contar relats a través d'imatges, de crear. El seu projecte '20' reuneix una sèrie de fotografies digitals fetes durant abril del 2020 a casa, a l'escala i el terrat de l'edifici que acaben convertint-se en una exposició al pati interior o sobre si mateix.\nEn 'Vencejos' el periodista i director de documentals, Raúl Riebenbauer es planteja com el confinament per la pandèmia va obrir, de manera literal, finestres a la percepció. "Ara ens n'adonem del que sempre ha estat ací. I tot això ens interpel·la" assenyala. Però en una situació tan excepcional i complexa no tots tenen una finestra. 'Vencejos' és un curtmetratge documental-assaig, gravat a l'abril de 2020, que proposa una mirada empàtica cap als altres, aquells que no tenen altra opció que continuar fugint de la misèria i la violència. "Com els dotze joves que es van ofegar, entre molts altres, al Mediterrani durant el confinament per culpa de la inacció de la Unió Europea" assenyala.\nConsorci de Museus Cultura online desconfinament mental


Madrenas proposarà que s'imposi una nova sanció a l'Exèrcit per tornar a exhibir "elements bèl·lics" durant l'Expojove ! ACN ! directe!cat\nGironès Dimarts, 17 d'abril de 2018 08:03 h\nMadrenas proposarà que s'imposi una nova sanció a l'Exèrcit per tornar a exhibir "elements bèl·lics" durant l'Expojove\nL'alcaldessa de Girona assegura que cal ser "contundent" davant la manca de rigor que han demostrat les forces armades amb el codi ètic\nACN Girona.-L'alcaldessa de Girona, Marta Madrenas, proposarà que s'imposi una nova sanció a l'Exèrcit per tornar a exhibir "elements bèl·lics" durant l'Expojove d'aquest 2018. I més tenint en compte que el jutjat havia permès que les forces armades tinguessin estand al saló, però advertint-los explícitament que mantenia el veto a l'uniforme militar ja que contravenia el codi ètic de la Fira. Per a l'alcaldessa, el fet que s'exhibissin dibuixos on apareixia un soldat armat –cosa que xoca frontalment amb les normes del certamen- deixa clar que l'Exèrcit va actuar de manera "poc rigorosa", ja que a més la imatge es va tapar i destapar. "Sabien les tensions que hi havia, i tot i això van tornar a exhibir elements bèl·lics; en aquest sentit, cal que actuem amb contundència i per això proposaré al Patronat de Fira de Girona que es procedeixi a sancionar", ha subratllat Marta Madrenas.\nL'Ajuntament de Girona no vol deixar passar que l'Exèrcit exhibís dibuixos on es veia un soldat armat durant el saló de formació Expojove. Tot i que les forces armades van enviar personal civil a l'estand, a banda i banda del mostrador hi havia visibles les dues imatges de la polèmica. Dimecres, el dia que el certamen va obrir portes, l'Exèrcit n'havia coberta una parcialment amb un cartell on s'anunciava una APP de les forces armades. Però aquell matí, veient el rebombori que van generar els dibuixos, es va optar per tapar amb folis les parts del dibuix on s'hi identificava clarament una arma.La situació va comportar que Fira de Girona enviés un burofax urgent a la Subdelegació de Defensa, on li exigia retirar les imatges perquè contravenien el codi ètic. Si no ho feien, ja alertaven que s'enfrontaven a què els tanquessin l'expositor. Dijous al migdia, el personal civil de l'Exèrcit va optar per girar el mostrador i arraconar-lo per tapar els dibuixos del soldat armat. Aquell matí, però, i durant una bona estona, una de les imatges va tornar a ser totalment visible (perquè els qui hi havia a l'expositor van retirar el foli que la tapava).La directora de Fira de Girona, Coralí Cunyat, ja va dir que, arraconant el mostrador, les forces armades havien complert el requeriment. Però que això no treia que l'afer s'elevés tant al Comitè Executiu i al Patronat, que eren els qui havien de decidir si imposar –o no- una sanció a l'Exèrcit. Es preveu que la reunió on el Patronat valori el cas tingui lloc a principis de maig."Cal actuar amb contundència"L'alcaldessa de Girona, que també presideix el Patronat, ja ha avançat que la situació que es va viure a l'Expojove tindrà conseqüències. "Em va sorprendre molt que després de tot el que ha anat passant l'Exèrcit exhibís de nou elements bèl·lics; per això, proposaré que es procedeixi a sancionar", ha dit Marta Madrenas.L'alcaldessa recorda que les forces armades "sabien les tensions" que generava la seva presència al certamen. De fet, a principis de març, l'Ajuntament i la Fira els van sancionar i els hi van prohibir participar a l'Expojove durant tres anys, perquè al 2017 hi havien acabat anant amb uniforme militar.El Ministeri Defensa va portar el cas als jutjats i va sol·licitar que, com a mesura cautelar i mentre no hi hagi sentència, es permetés que les forces armades poguessin continuar tenint estand a l'Expojove. Pocs dies abans de començar el saló, el jutge va resoldre que l'Exèrcit participés al certamen, però també va deixar clar que havia d'anar-hi sense uniforme."No pot ser que les coses es facin de manera tan poc rigorosa", ha dit Madrenas, en referència als dibuixos on hi apareixia un soldat armat. "Crec que la nostra obligació és fer respectar el codi ètic i l'Exèrcit ha tornat a exhibir elements bèl·lics; cal que actuem amb contundència i, en aquest sentit, evidentment proposaré al Patronat que s'obri un expedient i que acabi en una nova sanció", ha conclòs l'alcaldessa de Girona.


Muniatto Xou: Els Cursos del Cos 07'\nEls Cursos del Cos 07'\nTinc agulletes fins a les celles!!!\nVaja canya els tres primers dies de cursets a Reus. L’Anton Adassinky, líder de la Companyia Derevo, ens va ensenyar com estirar tots el músculs del nostre cos. L’expressió corporal portada fins als límits mes inimaginables. El profe (i la seva acompanyant) pareixien trets d’una pel·lícula de Terror (ella un zombi). No veuen tele, ni vídeos, ni llegeixen els diaris, ni escolten la ràdio, tot perquè el mon exterior no contamini la seva forma de treball (algo així com una secta).\nNo obstant el treball va ser molt interessant i molt dur. La llàstima va ser de no poder veure el seu espectacle (estava de bolo amb Els Enfants).\nDesprés de la Tempesta ve la calma, i així ens va arribar el Hajo Schüler de la companyia alemanya Famile Flöz, per ensenyar-nos el meravellós mon de la màscara. Amb ell ja havia fet un parell de cursos al mateix Festival.\nPoques hores per poder treballar però que tots els alumnes varem poder disfrutar d’una magistral classe.\nAl inrevés que l’Anton, el Hajo està connectat amb el mon reial i conviu amb els alumnes, varem sopar junts i així varem poder conèixer mes coses de la seva forma de treballar. Aquest any no hi actuen al festival per problemes físics d’un dels actors, tot esperant la seva ràpida recuperació. El Hajo ens va contar que d’aquí se’n anaven una setmana de gira per l’Equador.\nPublicat per Eusebi Morcillo lo 10/29/2007


Constitució Europea: tornem-hi? La República\nConstitució Europea: tornem-hi?\nJa fa un temps que el text d’una primera Constitució Europea cria pols pels calaixos. Va ser l’actitud decidida dels i de les votants de França i Holanda que va […]\nIsabel Pallarès 24/05/2007\nJa fa un temps que el text d’una primera Constitució Europea cria pols pels calaixos. Va ser l’actitud decidida dels i de les votants de França i Holanda que va obligar a aparcar un text que en el millor dels casos oferia moltes incògnites sobre els seus avantatges i molt poques sobre els aspectes regressius per a les capes més desafavorides –les treballadores i treballadors- dels estats membres.\nAra, Merkel i Sarkozy, disposats a reactivar l’eix francoalemany i les institucions europees, ens fan témer que se les empescaran per treure-li la pols. Trauran la pols a retallades de drets socials i a liberalitzacions i desregulacions que, sens dubte, aniran en detriment dels ja minsos drets de la classe treballadora.\nAra que es porta tant el terme “preventiu” (atac preventiu, guerra preventiva…), val la pena que, preventivament, comencem a endegar les respostes adequades que haurem de donar amb contundència a aquesta nova onada neoliberal de retallada de drets que ens ve a sobre.


RondaGi és un dispositiu gratuït en forma d’adhesiu.\nAutopistas posa en marxa un nou dispositiu de pas al tram gratuït Fornells de la Selva – Vilademuls a l’AP-7\nRondaGi és un dispositiu gratuït en forma d’adhesiu que permetrà als vehicles lleugers usuaris d’aquest tram passar pels peatges de Ronda Girona sense aturar-se.\nA partir del 6 de març i durant tres setmanes, la companyia del Grup Abertis Autopistas distribuirà gratuïtament 200 mil dispositius RondaGI i un fulletó explicatiu entre els usuaris del tram gratuït de l’autopista AP-7 entre Fornells de la Selva i Vilademuls.\nEs tracta d’un mecanisme que s’enganxa a l’interior del vidre davanter, just darrere del mirall retrovisor i, quan una antena el detecta, s’obre la barrera permetent el pas. Els usuaris disposaran d’una via exclusiva i identificada amb la senyal de RondaGI. Els conductors que disposin de VIA-T no necessiten aquest dispositiu, ja que podran continuar circulant pel carril habilitat pel VIA-T.\nEl director de la xarxa AP-7 Nord i AP-2 d’Autopistas, Miquel Camacho, ha explicat que des del 2014 el volum de trànsit al tram Fornells – Vilademuls de l’AP-7 s’ha incrementat en un 20%. El nou dispositiu permetrà millorar la fluïdesa del trànsit ja que els conductors no s’hauran d’aturar al peatge.\nDel 2007 al 2016 la infraestructura Ronda Girona ha incorporat els enllaços de Girona Oest, Fornells de la Selva i Vilademuls, al Pla de l’Estany, fet que ha incidit en el volum de vehicles que hi circulen.\n18.000 vehicles diaris\nEs calcula que cada dia surten uns 18 mil vehicles pels peatges que formen part de la Ronda Girona, el 80% dels quals, uns 14.500, circulen dins del tram gratuït. D’aquests, aproximadament el 60% no disposa de Via-T. Per tant, s’estima que uns 11 mil vehicles circularien diàriament pel tram gironí lliure de peatge amb el dispositiu RondaGI.\nLa sotsdirectora general d’Autopistas, Anna Bonet, ha explicat que l’objectiu del nou mecanisme és millorar la mobilitat a la circumval·lació de Girona, i fer més còmode el pas dels gironins per l’autopista.\nTAGS: AP-7, RondaGi, Ronda


Quan la pandèmia esdevé una oportunitat – L'Informatiu\nEntrevista a Enne Gestión Activa de Proyectos\nAquest és el tercer article d’un cicle dedicat als despatxos professionals en actiu, fruit d’un seguit d’entrevistes que volen ser ‘inspiradores’ per a molts col·legiats i col·legiades, ja que són un exercici de sinceritat i de reflexió a partir de l’experiència més o menys àmplia dels nostres tècnics. Els responsables dels despatxos (grans i petits, especialitzats o generalistes) ens obren les portes i parlen de les seves vivències, dels seus aprenentatges i de la seva visió, actual i futura, de la professió.\nEn aquesta ocasió entrevistem el despatx Enne Gestión Activa de Proyectos, que està especialitzat en edificació hospitalària i “ciències de la salut”. Coneguem quin és el seu punt de vista en aquest temps de pandèmia.\nPer a Enne, Gestión Activa de Proyectos, un despatx focalitzat en el que denomina “ciències de la salut”, la pandèmia de la Covid 19 no podia ser sinó una gran experiència professional, que s’està vivint “amb passió”, tal com explica la seva directora executiva, Inma Casado.\nDespatx barceloní nascut el 2002, en els seus 19 anys de trajectòria ha treballat en més de 75 projectes que representen més d’1,4 milions de metres quadrats construïts, un 25 % dels quals al mercat internacional. A més, en un 60 % d’aquests, el despatx s’ha encarregat també de la gestió de l’obra.\nEl seu equip està format actualment per sis arquitectes tècnics i dos enginyers; en els últims anys s’ha anat decantant cap al que Casado anomena “edificis complexos de ciències de la salut”, que inclou CAPs, hospitals, laboratoris, centres universitaris i residències per a gent gran, entre d’altres. A aquesta especialització, que ha permès assolir una certa “estabilitat”, es va arribar de manera “casual”, segons admet Inma Casado, la qual havia començat amb treballs pel seu compte en el camp de l’ensenyament. En un moment donat, inicià la seva col·laboració amb l’estudi d’arquitectura Pinearq, amb el qual comparteix espai, i mica en mica es va generar una relació de confiança i fidelització.\nL’empresa ha treballat en més de 75 projectes que representen més d’1,4 milions de metres quadrats construïts, un 25 per cent dels quals al mercat internacional\nUn moment de l’entrevista celebrada al despatx d’Enne Gestión Activa de Proyectos\nSegons Casado, en arquitectura tècnica no creu que hi hagi més despatxos especialitzats en el camp sanitari. Altra cosa és que en els últims temps, i amb la crisi del sector de l’edificació, despatxos més generalistes es presenten a concursos d’aquest camp, “però amb una experiència tan gran com la nostra i amb un catàleg com el nostre no sabem que n’hi hagin”, matisa.\nAra, assenyala, el despatx ha donat un salt endavant amb l’adjudicació d’un dels cinc hospitals covid licitats a l’estiu passat pel Departament de Salut de la Generalitat i que han fet possible, en temps rècord de cinc mesos, aixecar un edifici polivalent al servei de l’Hospital Germans Trias i Pujol (Can Ruti), a Badalona, i preparat per acollir les necessitats d’atenció derivades de la crisi del coronavirus.\nDe fet, tot just decretat l’estat d’alarma, Enne va reaccionar i va contactar amb els clients i col·laboradors posant-se al seu servei per a tot allò que calgués. En el cas de l’Hospital Germans Trias i Pujol de Badalona, va guanyar el concurs de direcció i execució d’obra i el de coordinació de seguretat i salut d’obra i, d’aleshores ençà, viuen el projecte “de manera apassionada” professionalment parlant. “És una ocasió única” perquè en haver d’anar molt més ràpid “utilitza les solucions prefabricades” i la metodologia de treball es basa en el bim i en la col·laboració de tots els agents intervinents.\nTot just va esclatar l’estat d’alarma, Enne va reaccionar i va contactar amb els clients i col·laboradors posant-se al seu servei per a tot allò que calgués\nDirecció d’execució i coordinació de seguretat i salut del Bloc Quirúrgic de l’Hospital de Sant Joan de Déu\nDirecció d’execució i coordinació de seguretat i salut de la fase 5-7 del Parc de Recerca Biomèdica de Barcelona\n“Tant de bo es pugui mantenir aquesta fórmula en les contractacions futures”, continua Casado, on els projectes ja es licitin amb un avantprojecte i un plec de característiques que mostren el coneixement previ sobre, per exemple, la capacitat de la indústria per donar-hi resposta. “El sector ha respost perfectament, els professionals estan responent i s’està treballant caps de setmana, les 24 hores del dia, tant projectistes, com constructores, enginyeries, industrials… perquè hi ha coneixement del que s’ha de fer, voluntat de país de donar resposta a la Covid, per qualitat professional i per les noves metodologies més col·laboratives i integrades” que ara s’estan posant a prova.\nEn un projecte com aquest, en el qual es poden convocar reunions d’obra (ara virtuals) de fins a 15 persones, “la planificació és clau” per aconseguir que cadascuna d’elles sigui ”vàlida i eficient” i poder en molts casos avançar alhora en el projecte i en l’execució. S’ha de tenir en compte, d’altra banda, que a més de les reunions pròpies de cada projecte es fan reunions quinzenals amb els responsables dels altres quatre hospitals covid. En elles cada gerent d’UTE explica l’obra i la seva evolució, les restriccions de materials que puguin patir per les limitacions en el transport, etcètera… perquè “hi ha coses que s’aprenen del conjunt”.\nTerminis que s’escurcen\nDaniel Rivera, que s’ocupa de la direcció i execució d’obra i és el responsable, a Enne, del departament d’execució d’obres, apunta que, “a banda del sistema prefabricat, que en aquest cas és mixt, el que és molt important és que el sistema de licitació incloïa projecte i obra, cosa que escurça molt els temps d’execució, “fonamental atesos els terminis”, i permet una solució consensuada. Aquesta fórmula “requereix una col·laboració brutal”, continua Rivera. Així, les reunions es fan alhora amb constructora i industrials, quan “abans no veies els industrials, només tractaves amb la constructora”. L’avantatge, ara, és que tot just feta una proposta, l’industrial ja diu si allò és o no viable i “si li entra en preu”, guanyant així molt de temps.\nSi abans de la pandèmia es treballava molt a peu d’obra als projectes internacionals, ara es fa molt més des d’aquí, donant suport a les constructores\nVisita d’obra de la DEO i CSS a l’edifici hospitalari polivalent Hospital Germans Trias i Pujol de Badalona-Covid\nDirecció d’execució i coordinació de seguretat i salut de l’edifici hospitalari polivalent de l’Hospital Germans Trias i Pujol de Badalona\nEn aquest nou escenari, Rivera considera que “l’arquitecte tècnic pot adoptar un rol molt important com a project manager”, especialment pel que fa al factor humà de la feina, vetllant perquè cada agent faci bé la seva tasca però alhora es pugui guanyar la vida. “És un rol de ròtula”, diu Casado, i afegeix que a partir de la idea inicial, ”el projecte s’ha adaptat a les necessitats que tenia cada hospital” amb la vista posada no només en la immediata necessitat de la pandèmia sinó en la polivalència i flexibilitat que se li demana a un edifici que ha de donar suport en el futur a l’hospital de referència. A més, assenyala Rivera, són edificis molt complexos, amb diferents serveis i CAPs al seu interior, cadascun amb les seves necessitats específiques, de forma que sempre hi ha canvis a l’obra que cal saber gestionar pels canvis de cost i de planificació de l’obra; d’aquí la importància de l’aparellador per trobar l’equilibri i harmonia de les diferents parts que hi intervenen, explica.\nUna experiència com aquesta, on els processos s’agilitzen molt i la col·laboració és un puntal, pot marcar les línies de com poden ser les futures licitacions a casa nostra: “l’experiència ho demostrarà”, afirma la responsable del despatx, encara que confia que en el futur es faci “amb una mica més de relaxació”, matisa (a l’estiu no hi va haver descans per als professionals d’Enne).\nPerò el canvi de model és possible “si hi ha un bon preu, un preu real, de mercat” i ens oblidem de “les baixes que després donen problemes”, adverteix Rivera, cosa que necessita el compromís de l’Administració licitant. En aquest sentit, el responsable de metodologia bim i lean i de licitacions, Albert Bonaventura, afegeix que cal considerar els honoraris professionals, ja que ara tenen molta feina prèvia en les diferents fases del projecte i en l’acompanyament de tot el procés. Bonaventura recorda, al respecte, l’exemple del paper desenvolupat per Enne en la construcció d’un centre de convencions a Lima, que tenia una data d’obertura i posada en ús molt concreta per acollir un esdeveniment únic pel país. “Quan hi ha un compromís de totes les parts, començant per l’Administració, amb la concepció del que cal en un avantprojecte bàsic, amb una licitació a una constructora que ja ve acompanyada dels seu equip d’arquitectura, tot va de manera més àgil”, explica.\nMalgrat la crisi sanitària, el projecte de l’hospital representarà un important baló d’oxigen per al despatx i permetrà assolir millors resultats que el 2019, tot i l’aturada de l’activitat que es va patir a mitjans de març i que, mica en mica, s’ha d’anar recuperant. En els últims cinc anys, la facturació anual del despatx s’ha situat al voltant dels 400.000 euros anuals.\nVisita d’obra de DEO i CSS al Pedriatric Cancer Center Hospital Sant Joan de Déu\nPediatric Cancer Center de l’Hospital de Sant Joan de Déu\nEl nou rol dels aparelladors de què parlen els professionals d’Enne no ho és per a ells. Amb alguns clients amb què treballa des de fa temps ja el desenvolupa. És el cas, entre d’altres, de l’hospital Sant Joan de Déu, del Parc de Recerca Biomèdica de Barcelona o l’hospital del Mar, on el despatx exerceix el paper de “moderador de les reunions” i de generador de bon ambient. “És clau que els professionals siguin d’un nivell molt alt perquè cal molta agilitat en la presa de decisions i que tothom tingui ganes de col·laborar”, apunta Daniel Rivera.\nAquesta col·laboració i coordinació mostra també els seus avantatges en l’àmbit de la prevenció de riscos laborals. Eduard Jarque, responsable de gestió, SIG (Servei Integrat de Gestió) i de Prevenció de Riscos Laborals (PRL), ens explica que, partint de la base que la Covid 19 no és un risc laboral perquè és un factor extern, el protocol de mesures de prevenció és “consensuat per a les cinc obres d’hospitals Covid, amb reunions amb els responsables dels hospitals i els col·legues de prevenció de les UTEs; treballar amb un objectiu comú és molt més senzill”.\nMalgrat que “la seguretat i les presses són enemigues”, Jarque recorda l’experiència de la gran majoria de professionals “en obres similars”; tots “sabem què hem de fer i anem tots en la mateixa direcció”. A més, l’especificitat del projecte, amb molts tècnics alhora coincidint a peu d’obra i amb activitats que se solapen, fa que se li hagin destinat més recursos que a una obra convencional” i “el seguiment de la seguretat és superior”. Perquè aquest solapament es produeixi sense incidències cal “un sobrees·\nforç d’organització”, explica la directora executiva.\nDirecció d’execució i coordinació de seguretat i salut de l’Hospital Quiron de Barcelona\nAmidaments, pressupost i control de qualitat del projecte dels Laboratoris de Microbiologia Carlos III a Madrid\nProject management del disseny hospitalari del projecte de l’Hospital de Riyadh realitzat amb BIM\nAmidaments i pressupost del projecte de l’Hospital del Niño a Panamà\nSupervisió del Centre de Convencions de Lima\nL’hospital covid del Germans Trias i Pujol de Badalona és, sens dubte, un projecte singular. Però l’activitat d’Enne en altres projectes continua, com és el cas de l’hospital de Viladecans, en el qual es treballa en una ampliació que, inevitablement, s’ha hagut de revisar arran de la pandèmia, explica Albert Bonaventura, que afegeix que aquest tipus de projectes tenen la particularitat que s’executen mentre l’activitat assistencial continua.\nUn altre projecte en curs és el Pediatric Cancer Center de Sant Joan de Déu, del qual es va fer l’estructura fa dos anys i ara, des del setembre, s’està en la fase d’interiors. A l’hospital del Mar es treballa en el projecte executiu d’ampliació de les hospitalitzacions, que es lliurarà al gener, a l’hospital de Barcelona es fan reformes… En projectes en què l’activitat sanitària no es pot aturar, cal tenir molts presents les afectacions en forma de sorolls, pols (que a banda de molestar pacients i sanitaris podrien malmetre equips), subministraments, etcètera… Per tot plegat, i a banda de l’especialització en aquest tipus d’obres la clau perquè tot surti bé “està en el compromís de totes les parts”, assenyala Bonaventura. Eduard Jarque hi afegeix la importància de qualitats com una bona comunicació “perquè el missatge l’entengui tothom” i es redueixin les tensions que són intrínseques a l’obra, obra en la qual potser es voldria accelerar però que no es pot, precisament, per no alterar l’assistència.\nMentrestant, a Enne estan experimentant “per a organismes internacionals i a nivell conceptual, amb solucions d’emergència, sistemes modulars d’hospitalització, quiròfans, UCIs, hospitals de campanya…” per donar resposta ràpida i estandarditzada a desastres naturals, per exemple, en moments puntuals.\nDe cara al 2021, gran part dels projectes hospitalaris continuaran, ateses les particularitats d’execució, alhora que s’espera la reactivació de projectes de dos hospitals mitjans al Perú, ja que a Llatinoamèrica “l’afectació està sent catastròfica”, lamenta Bonaventura.\nNo es pot oblidar, d’altra banda, el pes de les instal·lacions en aquesta mena d’edificis, ja que poden representar fins a un 40 per cent del pressupost. Per aquest motiu, l’enginyeria està plenament integrada en l’estructura d’Enne, “i tenim dos enginyers que també son aparelladors”, apunta Inma Casado. I atesa l’evolució constant de sistemes, tecnologies i formes de treballar, hi ha en l’equip professionals amb màsters en project management, en gestió ambiental, en BIM Manager i un mba per a arquitectes. A la formació continuada de l’equip s’hi ha sumar un altre valor afegit que no és gaire present ni als despatxos d’arquitectura tècnica ni als d’arquitectura, recorda Jarque, “el de les normes ISO des del 2004; Enne en té tres, el que t’exigeix molt i demana un esforç econòmic i personal, però permet, en escenaris diferents, treballar amb uns estàndards diferents ja integrats”. Són les ISO 9001 (gestió de la qualitat), la ISO 14001 (gestió mediambiental) i la ISO 45001 (Seguretat i Salut Laboral).\nA tall de conclusió, Casado assenyala: “gràcies a la nostra especialitat som eficients, però també som eficients perquè ens agrada col·laborar amb la gent i treballar en equip; comptem amb col·laboradors fidelitzats amb els quals ens entenem i cuidem el factor humà”.\nInma Casado: “gràcies a la nostra especialitat som eficients, però també som eficients perquè ens agrada col·laborar amb la gent i treballar en equip”\nExplica Inma Casado que al despatx es treballa de forma molt transversal “i tots fem projectes i obres per retroalimentar els coneixements, amb una estructura organitzativa que defineix els pilars del servei que donem”: un responsable de pressupostos i execució d’obres; una responsable de BIM i tecnologies; un responsable de seguretat, salut, mediambiental i qualitat; un responsable de concursos i internacionalització; un responsable de gestió integral de les obres; responsables d’instal·lacions. “I jo, com a directora de l’empresa, portant la gestió de clients i de projectes”\nLa lliçó de la internacionalització\nEl 2018, Inma Casado explicava a l’informatiu la seva experiència internacional, dins Pinearq, durant els anys de la greu crisi que el sector va patir a casa nostra. La seva trajectòria anterior fora de les nostres fronteres (Itàlia, Alemanya, Portugal, El Salvador, Guatemala i Nicaragua) va facilitar la intensificació d’aquesta àrea, que va passar de representar el 20 per cent de la xifra de negoci de Pinearq al 70 per cent.\nA més de “salvar” els comptes, Casado considera que “la internacionalització ens ha fet millors professionals, hem millorat en idiomes, ens ha forçat a organitzar-nos millor: dobles horaris, ordre dels documents, plataformes col·laboratives…”. És cert que “econòmicament és una aventura i no és massa rendible”, admet, però “et permet tenir una visió global del sector i compartir coneixements per avançar més ràpidament”. I ara, amb la pandèmia, en comptes de viatges es fa molt suport des d’aquí i per videoconferència, ajudant les constructores a preparar les seves ofertes.\nOficines en temps de Covid19\nLa crisi sanitària ha obligat Enne Gestión, com a la resta d’empreses, a introduir canvis i nous hàbits a les seves oficines de la Travessera de Dalt de Barcelona. Mantenint la mateixa organització d’abans de la pandèmia, s’han fet torns, s’han redistribuït els llocs de treball per garantir les distàncies de seguretat, es ventila el despatx i l’ocupació a l’office es controla. A més, s’ha flexibilitzat el tipus de treball i sempre que és possible es treballa de forma virtual. Les reunions d’obra protocol·làries es fan de forma telemàtica i les de direcció d’execució presencial, amb totes les mesures de seguretat Covid.\nEsther Cabané i Joan Gómez (oficines d’obra del Pediàtric Cancer Center de l’Hospital de Sant Joan de Déu)\nDiversificació amb el BIM\nTreballar amb BIM durant l’obra fa que s’acumulin un seguit de dades i informació (materials, qualitats, duració, durabilitat, industrials, la persona de manteniment, com s’ha fet) que es poden bolcar en bases de dades que poden ser d’utilitat a la propietat durant la fase d’explotació de l’edifici. La gestió d’aquestes bases de dades poden esdevenir una diversificació de l‘activitat, “una variant de servei”, diu Casado, que faciliti a l’hospital la gestió durant la seva vida útil. Aquesta és una idea a la qual Enne ja hi està donant voltes i fent algunes simulacions.\nAutoria de les fotos: Chopo (entrevista) i Enne Gestión


En un context agroalimentari marcat per les produccions massives i estandarditzades, realitzades en agrosistemes gestionats amb un elevat consum d’inputs i comercialitzades a través de canals massius de venda, les varietats tradicionals emergeixen com una oportunitat pel sector per crear produccions agrícoles distingides per la qualitat, tipicitat i singularitat. Aquests recursos fitogenètics es van anar perdent simultàniament amb la industrialització del sector, tot i que gràcies a la dedicació de la pagesia i la comunitat científica, una part important es va emmagatzemar en Bancs de Germoplasma. Aquestes col·leccions han servit per preservar el material genètic de la seva desaparició, però l’estructura dels bancs no permet al sector accedir a aquests recursos i recuperar-ne el cultiu.\nPer tal de millorar l’accés de la pagesia als materials emmagatzemats en Bancs de Germoplasma, en el projecte “Plataforma d’accés als recursos fitogenètics” s’han dut a terme diferents accions entorn la col·lecció de varietats tradicionals de tomàquet del Banc de Germoplasma FMA-UPC.\nL’objectiu principal ha estat publicar en accés obert els materials i la informació de què es disposa sobre ells, així com establir un sistema per distribuir llavor a les persones interessades. Mitjançant l’edició de materials divulgatius, com catàlegs de varietats o una guia de multiplicació de material vegetal, i l’organització de jornades tècniques, s’ha difós el coneixement i el material vegetal conservat ex situ en aquesta important col·lecció de germoplasma.\nMemòria d’actuacions – PLATAFORMA D’ACCÉS ALS RECURSOS FITOGENÈTICS TRADICIONALS: ús de l’agrobiodiversitat en agricultura productiva


Llista de correu electrònic per a Las Vegas | Darreres bases de dades de correu electrònic\nDarrera base de dades de correu » Llista de correu electrònic per a Las Vegas\nAdreça de correu electrònic de Las Vegas\nLlista de correu electrònic Per a Las Vegas identificar les vostres perspectives és només ideal. LatestDatabase ofereix una base de clients potencial objectiu i podeu planificar la campanya de màrqueting d’una manera millor. Podeu fer un seguiment de la productivitat del vostre màrqueting amb la llista de correu electrònic.\nLes llistes de correu electrònic tenen adreces de correu electrònic d’executius d’empresa de primer rang a tota l’empresa. Les Llistes de màrqueting per correu electrònic funcionen perquè les Llistes es creen amb dades que es deriven de moltes investigacions intensives, que ajuden en la construcció general. Podeu introduir les incursions en aquest espai de mercat dinàmic amb la llista de correu electrònic de Las Vegas. La nostra base de dades té la darrera garantia actualitzada i precisa.\nComprar llista de correu electrònic a Las Vegas\nLlista de correu electrònic per a preguntes i respostes de Las Vegas


Case Vacanze ChezTina Cinisi Itàlia - Ofertes d'hotels amb els MILLORS DESCOMPTES EN LÍNIA Atenció al Client\nCase Vacanze ChezTinaApartamentVia Firenze 4-8, Cinisi, Cinisi, Itàlia, 90049 - Veure al mapaExcel·lent9,0Basada en 51 comentarisCase Vacanze ChezTinaVeure més fotos"We were here for one night and booked it purely for it's pro..."StevenUnited Arab EmiratesplatjaVeure més fotosVeure totes les 37 fotos\nTant si es tracta d'un viatge de plaer com si és de negocis, Case Vacanze ChezTina és una elecció d'allotjament magnífica quan visiten Palermo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Case Vacanze ChezTina, l'excelent servei i instal.lacions superiors faran de la vostra estada una experiència inoblidable. Transport hotel/aeroport, habitació familiar, servei de llançadora, lloguer de bicicletes són només algunes de les comoditats que fan que Case Vacanze ChezTina sigui diferent dels altres hotels de la ciutat. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, mini bar, ventilador, aparell de televisió LCD/pantalla de plasma, cuina americana a cada habitació. L'hotel ofereix meravelloses instal.lacions d'oci com buceig, esports d'aigua (no motoritzats) que faran de la vostra estada una experiència inoblidable. Gaudeixi d'incomparable serveis i d'una localització de prestigi a Case Vacanze ChezTina.


“Els Jocs d’Espanya”, Lluís Simon a L’Esportiu, més clar i català que mai…\n15 de juliol de 2017 Carpeta de retalls\nCom deia en l’apunt de fa dos dies (aquest), un cop passada la murga dels vint-i-cinc anys del gol de Koeman ara toca continuar anestesiant el personal amb una altra tonterieta. Sobretot de cara a l’estiu, que és quan la gent té més temps per descansar i (Déu nos en guard!) pensar.\nUa passo un article que segur que us interessarà:\nEls Jocs d’Espanya\n(Article de Lluís Simon publicat el 6 de juliol de 2017 a l diari L’Esportiu)\n“Hi ha moltes maneres d’anar enterrant el nostre país, Catalunya, i aquesta és una altra palada de terra que ens cau damunt”. Així definia Manuel de Pedrolo els Jocs de Barcelona just abans que comencessin. I no li faltava raó. Ara que en celebrem els 25 anys s’ha de recordar que bàsicament aquells van ser els Jocs de la capital catalana i sobretot d’Espanya. Catalunya hi va posar la seva part dels diners, va aixecar el centre d’alt rendiment i va dir “sí, bwana” a gairebé tot el que van dir Juan Antonio Samaranch i Felipe González. La cerimònia d’inauguració en va ser un bon exemple. El futur rei Felip VI -–de la mateixa dinastia del Felip V del 1714–- va portar la bandera de l’equip espanyol mentre el seu pare -–designat a dit per Francisco Franco–- se’l mirava amb posat imperial des de la llotja. Els dos últims rellevistes van ser espanyols -–no ho critico, ho descric–- i tot allò que fa referència a la nostra cultura, llengua o societat va quedar relegat a un marc folklòric que feia vergonya aliena.\nSamaranch va enredar els membres del naixent Comitè Olímpic Català perquè esperessin després dels Jocs a negociar un hipotètic ingrés al COI i amb Jordi Pujol va fer el mateix. El president havia de mantenir en silenci els seus cadells de la JNC i els nois de la Crida perquè tot sortís bé i ja es trobaria una fórmula -–mentida–- perquè els símbols catalans no quedessin anorreats durant tota la cita olímpica. L’èxit de l’organització es va atribuir a Barcelona i el seu comitè executiu -–format gairebé només per dirigents catalans–- i l’èxit esportiu es va donar per fet que havia tingut lloc per una presumpta revolució esportiva espanyola, que tenia el suport acrític de tot Catalunya. La imatge de la final de futbol al Camp Nou amb milers i milers de banderes espanyoles va ser l’acte de propaganda polític més efectiu d’Espanya en tota la cita olímpica.\nLa humiliació de Catalunya, però, va anar més enllà. Com que per casualitat teníem Barcelona en la nostra comunitat autònoma s’havien de compensar altres regions espanyoles, que segur que se sentirien ofeses per aquest privilegi tan injust. Així el tren d’alta velocitat va anar en direcció cap a Andalusia en comptes de fer-ho en direcció cap a Europa. Més Espanya, menys Catalunya. Ningú va tenir la capacitat o la voluntat d’explicar que, com a mínim, nosaltres érem un país esportiu i ara, vist amb perspectiva, molts ho lamenten.\nQue els Jocs van ser per sobre de tot espanyols també en van donar fe els detinguts en el marc de l’operació Garzón, tractats com en els pitjors anys de la comissaria de la via Laietana. Tortures. I els mitjans espanyols, començant per la teòrica veu de l’esquerra progressista, El País, també van dir “sí, bwana”. Ho veiem ara. Contra el concepte de llibertat s’hi val tot sempre que parlem de Catalunya.\nSamaranch es volia fer perdonar del seu passat franquista -–diuen alguns–- portant els Jocs a Barcelona. Però un cop va tenir el que volia va moure els fils adequadament perquè Catalunya sobretot pagués el que li tocava i que no es repetís de cap manera els fets de la inauguració de l’estadi olímpic, dia en què Catalunya sí que es va deixar veure. I de quina manera.


Aletes, màscares i tubs Fundes de màscares Màscares preus a Scubastore, comprar, ofertes\nFundes de màscares - Subcategorias: Màscares ()\nSobre Fundes de màscares\nAconsegueix promocions increïbles amb les últimes novetats de submarinisme! Trobaràs a scubastore.com els models més buscats de Fundes de màscares i les novetats de la última col•lecció. T’oferim milers de productes de submarinisme amb el preu més baix. scubastore sempre és la millor opció per fer les teves compres de material de submarinisme. No només trobaràs la major varietat de productes i els preus més baixos. Sinó que també podràs realitzar la compra en un entorn totalment segur i fer el seguiment online de totes les teves compres. No esperis més i fes la compra de material de submarinisme avui mateix. T’ho portem directament a casa! Sabem que sempre busques les últimes novetats de Fundes de màscares. Per aquest motiu, a la nostra botiga online, t’oferim els millors productes de submarinisme a preus que no voldràs perdre’t! Tenim milers de productes de les marques més prestigioses de submarinisme com .... A scubastore, la teva botiga online de submarinisme, sabem com d’important és per tu comprar el millor material. És per això que només et venem els millors productes de Fundes de màscares de les principals marques de submarinisme i al millor preu online. A més a més, et garantim la major seguretat al realitzar la compra online, i t’entreguem ràpidament els productes que més necessites sense que t’hagis de desplaçar. Fes la compra des de qualsevol dispositiu i t’ho portem directament a casa!


ERP | NaN-tic | Tryton | La guia definitiva per triar el teu software de gestió empresarial - CAPÍTOL 3\nLa guia definitiva per triar el teu software de gestió empresarial - CAPÍTOL 3\nNaN-tic 4 de juny 2018\nCAPÍTOL 3 - COM ES BUSCA UN ERP?\nSempre que es busca un ERP es comença preguntant-li al Google. I gairebé mai es passa de la primera pàgina de cerques. I aquí rau el primer problema: sempre es començarà la selecció en base als fabricants o distribuidors que més inverteixin en AdWords, no en la seva plataforma. Però tenim la solució.\nEl primer error important més habitual és limitar la recerca de producte. Intenta allunyar-te d’anuncis i d’agents comercials.\nRecull informació de 10 productes el màxim de diferents entre si i crea un quadre comparatiu en base a característiques tècniques i a opinions.\nDestina més temps del que tenies previst a analitzar amb calma les opcions que et dona el mercat.\nCOM ES COMENÇA A BUSCAR UN ERP? Les tres maneres més habituals són les següents:\nDIGUES A L’INFORMÀTIC QUE BUSQUI UN ERP.\nM’HAN DIT QUE HI HA UN ERP QUE ÉS LA PERA.\nNO TINC NI IDEA DE QUIN ERP PUC NECESSITAR.\nGairebé sempre, els tres casos acaben de la mateixa manera, és a dir, amb algú que entra a Google i comença a buscar proveïdors d’aquest tipus d’eines. En el primer cas, l’informàtic segurament centrarà més la seva recerca segons criteris tecnològics. En canvi, en el segon cas, probablement es començarà cercant un producte d’un fabricant determinat que ens vingui recomanat per algú. I en el darrer cas, s’iniciarà el procés d’una forma absolutament aleatòria.\nPerò, de fet, la cadena de paraules claus que es posin en el cercador que des de fa uns anys guia les nostres vides condicionarà extraordinàriament el procés que és a punt de començar. Els algoritmes que regeixen els motors d’indexació i recerca de Google són el secret més ben guardat del segle xxi. Ningú sap exactament com recerquen, indexen i classifiquen les cerques que apareixen després de posar alguna paraula clau. Això sí, habitualment, qui més diners es gasta a Google, més possibilitats té de ser trobat.\nEn la majoria d’ocasions, el procés de recerca d’un ERP comença posant alguna de les paraules següents al cercador: ERP, PROGRAMA DE GESTIÓ EMPRESARIAL, SOFTWARE DE GESTIÓ, ERP BARAT...\nI la màgia de Google (combinada amb la inversió dels anunciants) oferirà uns resultats determinats.\nEn aquest punt cal dir que no s’han registrat casos de gent que hagi passat de la primera pàgina de cerques, malgrat que n’hi ha centenars. Tothom es queda amb allò que veu a la pantalla després de prémer la icona de la lupa. I normalment, dels resultats que obté, selecciona de primer cop d’ull els que s’ajusten més al que està buscant i els obre en pestanyes correlatives. La primera selecció, doncs, està feta.\nEls fabricants o distribuïdors que estiguin en alguna de les pestanyes obertes tenen moltíssimes més possibilitats d’aconseguir un nou client que els que s’han quedat com un trist i simple enllaç més ofert pel cercador. I ho saben. Per això veuràs que si fas la cerca amb diferents paraules claus, els resultats que ofereix Google gairebé són sempre els mateixos.\nPossiblement aquest sigui un dels primers i més importants errors en el procés. La recerca del producte que necessites ha de fer-se allunyada dels proveïdors i dels agents comercials. Tant si ets el director general de l’empresa, com si n’ets el gerent o el responsable informàtic, et recomanem que inverteixis un temps a recollir documentació sobre què hi ha al mercat i ho plasmis en un document. Cal fer una llista, per exemple, de 10 productes, el màxim de diferents entre si, i, al costat de cada producte, recollir avantatges i inconvenients que hagin detectat aquelles persones que ja l’hagin instal·lat a la seva organització. Per això caldrà navegar per fòrums d’usuaris o llegir articles de revistes o blogs especialitzats. Però no serà un temps perdut, ans al contrari. Amb aquesta informació podràs fer una mena de llista de punts forts i punts febles associats a cada producte que et permetrà tenir un primer mapa visual dels problemes i les oportunitats que tens per endavant. I que no són poques.\nI aquí arriba el CONSELL NÚMERO 2: la primera cerca ha de ser més exhaustiva del que pensaves. Hauràs de dedicar més temps, ampliar el zoom i allunyar-te dels missatges comercials intencionats. Si ho fas, reduiràs molt les possibilitats d’equivocar-te.


🚨 Atenció: Sanitat afirma que no hi haurà Falles ni cap altra festa popular\nSanitat dona per fet que no hi haurà Falles ni altres festes: «No és raonable»\nHo ha confirmat la consellera de Sanitat, Ana Barceló, en una roda de premsa\ndimarts, 6 d’octubre 2020 - 08:45h\nEls valencians no tindran festes fins a l'existència de la vacuna | GVA\nLa consellera de Sanitat, Ana Barceló, ha assegurat este dilluns que celebrar Falles, Fogueres i altres festes populars en el territori valencià serà «impossible» en cas que no estiga llesta la vacuna enfront del coronavirus.\n«Sí», ha respost categòrica a la pregunta de si pensa que sense vacuna les festes suspeses seguiran d'eixa manera. «Ara mateix miren el que ha passat, en dos dies ens hem trobat amb 120 positius en un brot, que és el major que hem tingut», en al·lusió al registrat a causa d'una festa en el Col·legi Major Galileu Galilei, del Campus de Vera de la Universitat Politècnica de València (UPV).\nPer tant, ha dit que «no pareix i no és raonable» que puga donar-se eixa circumstància, al mateix temps que ha apuntat que tampoc pot assegurar quan hi haurà una vacuna perquè és el Ministeri de Sanitat el que fa el seguiment amb la UE.\n«Això serà impossible sense una vacuna», ha insistit, perquè les festes populars en el territori valencià «ja siguen Falles, Fogueres o Moros i Cristians» hi ha una quantitat «important» de participants, però també bandes de música, turistes i «contacte físic que és difícil no mantindre per la gran quantitat de persones que participen» i perquè eixos actes «tenen la idiosincràsia que tenim els mediterranis i els valencians, que hi ha molta participació i molt contacte».\n"Atenció Coronavirus: 529 nous casos en el territori valencià" "Última hora: 13 brots nous de coronavirus en el territori valencià"


Vitaminics – Nutrigan\nMantenir el nivell d’energia del teu cavall és important perquè tingui una salut física i mental adequada. En aquest apartat, destaquem sobretot els productes que ajuden a egües i poltres a arribar als nivells adequats de vitamines en etapes importants de la seva vida que especificarem més endavant.\npRODUCTES PER L’ETAPA REPRODUCTIVA\nA continuació els proposem alguns productes que poden ajudar-los durant l’etapa reproductiva de les egües:\nEl Beta–caroteno, acidifico fòlic i la Vitamina I per a egües són substàncies naturals que es troben de manera abundant en el farratge primaveral. Durant els primers mesos de l’estació reproductiva, els nivells d’aquestes vitamines cauen per sota dels requeriments normals. TRM ha formulat aquest exclusiu producte dissenyat especialment per ajudar a les egües a criar a l’hivern. Importants recerques han ressaltat l’efecte positiu que Beta Caroteno té en el procés de fertilitat de les egües.\nNURTENE per a cavalls és un aliment complementari realitzat per Laboratoris AUDEVARD. S’ha dissenyat especialment per proporcionar als cavalls reproductors (sementals i egües) un suport nutricional adequat per a la cria de cavalls. NURTENE per a cavalls és ideal abans i durant l’època de cria.\nVITA-E-PLUS per a cavalls, amb la seva potent fórmula antioxidant, és un pinso complementari per a cavalls que conté vitamines E i C, i seleni que tenen un paper fonamental en la prevenció de l’oxidació cel·lular. VITA-I-PLUS per a cavalls també conté vitamina B1 i B2, que són importants per al metabolisme general, i lisina que és clau per a la síntesi de proteïnes.\nSPEEDXCELL, solució Equilibrada Multivitamínica i Mineral. Speedxcell és un Suplement Multivitamínic i Mineral Equilibrat, per a l’ús diari que ajuda a mantenir un òptim estat físic i maximitzar el potencial atlètic del cavall. La seva formulació inclou 20 nutrients clau. SPEEDXCELL està destinat a cobrir la diferència entre les necessitats nutricionals dels cavalls de competició, que són cada vegada majors i l’aportació de vitamines i minerals que proporcionen les fonts d’alimentació naturals.\nproductes per a competició equina\nA continuació els proposem alguns productes per a cavalls de competició. Tenint en compte que el subministrament de vitamina I i C són imprescindibles per millorar la resistència i l’activitat antioxidant del metabolisme.\nXeringa Estimuladora d'Energia abans de la carrera BIOACTIVE és una combinació científicament formulada, d'ingredients actius naturals. Cadascun d'ells ha estat seleccionat per les seves propietats individuals com a font d'energia i vitalitat. BIOACTIVE combina pol·len d'abella, TMG, L-Carnitina i vitamina B12 en una pràctica xeringa dosificadora, per assegurar que el seu cavall, ‘aguanti la distància’. S'ha d'afegir com a pinso complementari a la ració diària habitual.\nRESTORE-LYTE GEL per a cavalls és un suplement alimentós complementari per a la substitució ràpida de l'energia muscular i la pèrdua de suor. RESTORE-LYTE GEL actua com rehidratant després d'una competició, entrenament,… Restore-Lyte està dissenyat per ajudar a la ràpida substitució de les sals d'ions perduts a través de la suor durant l'exercici o condicions de molta calor.\nStride HA Solution para cavalls és un potent suplement alimentós per a la mobilitat de ràpida acció. Stride HA Solution para cavalls és una formulació líquida activa per al manteniment nutricional dels cartílags sans i de les articulacions dels aballos, amb el benefici addicional de l'àcid hialurónico. Està formulat per ser agradable al paladar, fins i tot per als cavalls amb poc apetit.\nSuplement de gran energia per al múscul. La creatina és un nutrient que es troba de forma natural en l'organisme. Quan la creatina és ingerida, s'uneix amb l'àcid fosfòric, formant un compost d'alta energia “Creatina fosfatada”. Aquest compost d'alta energia manterine els músculs, treballant al màxim rendiment per més temps. En subministrar Pure Power Creatine vostè assegura la màxima disponibilitat de creatina.


Com aquell qui diu: "La Resposta", la gran il-lusió.\nPublicado por Albert Recasens en 23:21\nI passi el que passi, i vagi com vagi, pots estar orgullós d´haver il.lusionat i engrescat a tanta gent que mai oblidarà aquesta experiència, igual que els amics que t´estimem estem i estarem orgullosos de tu.\nMolts ànims i molta merda !!!\nI com va dir al seu dia un altre director d´orquestra... Salgan y disfruten.\nmolta sort en aquest nou projecte que després de molta feina veu la llum. Molta merda i ànims perquè ha de sortir bé perquè s'ha fet amb el cor i això no enganya mai. Una abraçada\nnen, enhorabona!!!per fi arriba a la llum i per fi hem pogut aconseguir entrades!!! des de l'ultima fila per no perdrem pistonada!!!de moment teniu el primer exit, entrades gairebé exhaurides! molta merda per demà!!!:)


Ximo Puig más cerca de ganar las primarias del PSPV frente a Rafa García\nXimo Puig més prop de guanyar les primàries del PSPV\nEl president de la Generalitat ha presentat 7.584 avals enfront dels 4.411 de Rafa García.\nEl president del Consell, Ximo Puig, ha arreplegat un total de 7.584 avals enfront dels 4.411 de l’alcalde de Burjassot, Rafa García, per a liderar de nou la Secretaria General del PSPV-PSOE. Tant Puig com García han aconseguit superar els 1.840 suports mínims que s’exigixen per a poder formalitzar les seues candidatures i arribar així al capdavant del partit socialista valencià.\nJorge Rodríguez, coordinador de la campanya de Puig, assenyalava que són “avals per convincción” de militants que volen recolzar el projecte de l’actual president de la Generalitat “des del cor”.\nPer part de Rafa García, la portaveu de la candidatura, Pilar Sarrión, ha assenyalat que els més de quatre mil avals serviran per a obrir “un procés de participació democràtic” en el partit.\n“L’Esquerra En Marxa”\nLa candidatura de Ximo Puig, segons Rodríguez, està formada per tres pilars bàsics per a la Comuntat Valenciana: “unitat, integració i canvi”. “Volem un PSPV unit, perquè sense un partit unit és impossible continuar totes les polítiques de transformació que s’estan desenvolupant des de la Generalitat i en gran part dels ajuntament de la Comunitat”, ha assenyalat.\nEl cap d’esta campanya ha insistit a més en la idea del canvi que es va iniciar en les passades eleccions: “focalitzar aqueixa ona d’il·lusió que va començar fa dos anys, que va creixent dia a dia i que ens ha de portar amb tota la força fins al 2019 per a estar preparats per a continuar transformant la societat”.\n“La força de la militància”\nDes de la candidatura de l’alcalde de Burjassot han manifestat que la seua presentació ha suposat l’existència d’unes primàries amb les que “s’ha fet renàixer al partit” i es que segons Sarrión “ja feia temps que la gent no baixava a les agrupacions, el secretari general no es pateaba els pobles i membres del govern no baixaven al carrer”.\nSerà este dimecres 5 de juliol quan finalitze el termini per a la presentació de recursos i es procedisca a la proclamació de les candidatures. De no haver-hi cap imprevist, entre el dijous 6 i el dissabte 15 d’este mes es realitzaran els actes de campanya que finalitzaran el 16 de juliol en la votació definitiva per la secretaria general.


3 min. Barcelona 31/08/2016 20:29\n651x366 Julen Lopetegui inicia la seva etapa com a seleccionador d'Espanya després del seu pas per les categories inferiors / STEPHANIE LECOCQ Julen Lopetegui inicia la seva etapa com a seleccionador d'Espanya després del seu pas per les categories inferiors / STEPHANIE LECOCQ\nComença l'era Lopetegui. El tècnic basc s'estrenarà a la banqueta de la selecció espanyola amb un amistós contra Bèlgica aquest dijous (20.45 h, Telecinco) a l'estadi belga Rei Balduí. Tot un repte per al nou seleccionador espanyol. Des d'aquest primer partit tindrà la difícil papereta de reinventar l'estil marcat per Luis Aragonés i Del Bosque, a més de deixar enrere el fantasma d' Iker Casillas. El fins ara capità ha caigut de la primera llista de Lopetegui.\nEl camí d'Espanya al Mundial de Rússia 2018 comença dimarts que ve, i Liechtenstein serà el primer escull. Per tant, el segon partit al càrrec de Lopetegui ja el viurà amb l'exigència de començar a puntuar per no complicar-se la classificació per a la següent gran cita després dels ridículs del Mundial del 2014 i l' Eurocopa d'aquest any.\nEn el cas de Rakitic, convocat per Croàcia, no disputarà cap amistós i jugarà directament el partit classificatori contra Turquia. Els turcs es veuran desemparats sense la presència d' Arda Turan. El blaugrana va caure de la llista per decisió de Fatih Terim. El seleccionador va al·legar que no es deu a "motius personals" sinó al fet que seleccionarà "només aquells jugadors que encaixin amb l'equip".\nMessi torna a la selecció enfrontant-se a Suárez


L'Albà - Turisme\nL’Albà se celebra el dia de Nit de Nadal, després de la Missa del Gall en l’Església Parroquial.\nÉs sens dubte l’element definitori per excel·lència del folklore alcorí més pur, un dels actes més representatius i estimats. Un fenomen cultural de primer orde que, per la seua rotació anual, sol passar un tant desapercebut per a molts, mentres per a altres és una joia etnològica d’incalculable valor.\nEs tracta d’una peça musical mescla de jota aragonesa i albà valenciana, l’origen de la qual pareix remuntar-se almenys al segle XVII. Les estrofes estan formades per versos octosíl·labs i rima consonant, organitzats en distintes parts (peu, quarteta, cos i trobo).\nLa composició instrumental està formada per corda de rondalla (guitarres, guitarrons, bandúrries, cítares, contrabaix i violins). En percussió, destacar la pandereta, les castanyoles i el triangle. Actuen també dos clarinets, alt i baix. L’intèrpret és un solista o “Cantador” que es renova cada any, al que acompanya un nombrós cor, generalment cantadors veterans.\nL’Albà se canta en Nit de Nadal per a celebrar el naiximent de Jesús. A continuació, la comitiva es trasllada al domicili de l’alcalde per a interpretar una altra Albà, de carácter satíric.